mk ru mk os ru ru mk ru ru bg hbs_cyr hbs_cyr ru mk mk mk mk mk mk en mk mk mk mk en ru mk os ru ru mk ru mk mk mk mk mk ru mk mk mk mk mk bg hbs_cyr hbs_cyr ru mk mk mk mk mk mk mk mk mk mk mk ru mk mk ru mk mk it mk mk mk mk mk mk mk mk mk mk mk es es en en en en en en mk ru mk ru mk ru mk ru en hbs_cyr mk ru mk
Низок степен на реализација на владините мерки за намалување на ефектите од пандемијата во секторот туризам - zoom.mk
Добредојдовте! влезете во вашиот профил
Forgot your password? Get help
А лозинка ќе ви биде испратено до вас.
Дневен хороскоп за понеделник (26.09.2022)
Што ја очекува Кејт Мидлтон во улогата на принцезата од Велс?
Се ожени министерот Благој Бочварски (ФОТО)
Пицерија ги налути гостите, сечењето на пицата дополнително го наплаќа – еве што вели сопственикот
Колку чинат петте најубави патувања со воз во светот?
НАСА поради бура ќе го одложи лансирањето на ракетата Артемис 1 на Месечината
„Спејс Икс“ лансира 52 сателита „Старлинк“ во орбитата на Земјата
Македонски научници освоија прво место на конференција за вештачка интелигенција
Достапна првата едиција стикери на македонски јазик за Инстаграм
Вселенскиот супертелескоп „Џејмс Веб“ прати нови спектакуларни слики од Нептун
Како спиењето со чорапи во студените денови влијае на телото?
Играме заедно различни, а исти: На Школка се одржа настан за зголемување на свесноста за лицата со атипичен развој
Ова се најздравите појадоци
Еден починат и 53 нови случаи на Ковид-19
Нема лекарска грешка во третманот на 25 годишниот беровчанец кој почина од сепса при дренажа на заб, заклучила Комисијата
Македонската фудбалска репрезентација вечерва против Бугарија во Скопје
Селекторот Милевски пред мечот со Бугарија: Да бидеме јасни, политика не ме интересира
ФФМ со апел до навивачите: Дадете поддршка на Македонија против Бугарија, со фер и коректно навивање
Трагедија, на 47 години ненадејно почина познат македонски тренер
Трите опции на Македонија за освојување на првото место во група
Низок степен на реализација на владините мерки за намалување на ефектите од пандемијата во секторот туризам
August 12, 2022 во 11:42
Државниот завод за ревизија (ДЗР) на својата веб-страница го објави конечниот ревизорски извештај од извршената ревизија на успешност на тема „Ефикасност на преземените мерки и политики за намалување на ефектите од пандемијата во секторот туризам“. Во него констатира дека мерките имале делумно влијание за ефикасно справување со последиците од пандемијата, дека има низок степен на реализација на владините мерки во секторот туризам, како и дека недостапноста на навремени, консолидирани и јасни податоци за доделената финансиска поддршка оневозможува да се изготвуваат навремени и ефикасни анализи за ефектот на владините мерките во секторот туризам, пренесува МИА.
-Со ревизијата на успешност го опфативме периодот од 2018 до 2021 година, како и одредени прашања до денот на известување од извршената ревизија. Целта на извршената ревизија e да се даде одговор на прашањето „Дали преземените мерки и политики од страна на Владата и надлежните институции се во функција на развој на туризмот и намалување на ефектите од кризата од пандемијата во секторот туризам?”. Со ревизијата е утврдено дека има потреба од измени на законската регулатива поради потешкотии во имплементацијата на законските решенија, што води кон отежната реализација на програмите за развој на туризмот, велат од ДЗР и додаваат дека нискиот степен на реализација на мерките од областа туризам не одговара на поставените цели за справување со кризата од пандемијата.
Нагласуваат дека ревизорите констатирале оти креирањето на мерките и политиките треба да се врши со среднорочно и долгорочно стратешко планирање на државно ниво, со дефинирање на цели и приоритети, како и потреба од анализа за влијанието на мерките со што ќе се обезбеди следење на ефикасноста од нивното спроведување и ќе се дадат идни насоки за постапување.
-Недостапноста на навремени, консолидирани и јасни податоци за доделената финансиска поддршка оневозможува да се изготвуваат навремени и ефикасни анализи за ефектот на мерките во секторот туризам. Ревизорите утврдија низок степен на реализација на мерките во секторот туризам кој не одговара на поставените цели за справување со кризата од пандемијата, се порачува во извештајот од ДЗР.
Реализацијата на мерката „ваучери за домашен туризам“, како што се истакнува, е 55 отсто од планираните 704.106.000 денари, мерката „грант за туристички водичи“ е реализирана со 52 отсто од планираните 9.800.000 денари, мерката „грант за туристички агенции“ е реализира со 68 отсто од планираните 116.850.000 денари, повратот за туристичка такса за 2019 година е 48 отсто од планираните 120.000.000 денари, целосно е нереализиран проектот „хотели надвор од туристичките центри“ во вредност од 64.600.000 денари, а мерката „финансиска помош за туристички агенции“ е реализира со 61 отсто од планираните 86.100.000 денари.
Со анализата на Националната стратегија за развој на туризмот 2016-2021 и Акцискиот план 2019-2021, ревизорите констатирале дека не се следи реализацијата на планираните активности и дека е незадоволителен степенот на имплементација на активностите од Акцискиот план, што влијае на планирањето, креирањето, донесувањето и имплементацијата на политиките и мерките во областа туризам. Во делот на реализацијата на програмските активности на надлежните институции за туризам е утврдено континуирано намалување на Буџетот за период 2018-2021 година, со исклучок на 2020 година.
Исто така, утврдена е потреба од унапредување на институционалните капацитети, соработка и координација на активностите на  централно и локално ниво и формирање на Комитет за туризам како орган од највисок ранг надлежен за туризмот во земјата.
-Со престанок на работата на Координативното тело за туризам не постои целосна координација меѓу институциите и носителите на секторот туризам, а поединечното делување доведува до намалување на влијанието на секторот при креирањето на интервентни политики за справување со кризата од Ковид-19, видот на мерките, нивното навремено носење и брза реализација. Во однос на креирањето на економските мерки за справување со пандемијата утврдено е отсуство на документација за извршена претходна анализа и проценка при креирањето на мерките на која се базира планираниот опфат и потребните средства за секоја економска мерка, условите и критериумите за нивно доделување, како и анализа за влијанието на мерките и утврдување на целта што треба да се постигне на краток, среден и долг рок. Ваквата состојба го отежнува следењето на успешноста од спроведување на мерките, како и отсуство на идни насоки за постапување, се констатира во извештајот од ДЗР.
Се посочува дека Владата нема воспоставено систем за следење на секоја мерка одделно и не е развиена и објавена централна база на податоци во која на дневно или месечно ниво би се објавиле информации за степенот на реализација на секоја поединечна мерка со податоци за планираните средства,  бројот на деловни субјекти и граѓани за кои е наменета мерката, изворот на средствата, степенот на нивната искористеност и неискористеност, причините за не реализираност на мерката.
Во однос на контролата над исполнувањето на условите за доделената финансиска поддршка на туристичките агенции од шестиот пакет на мерки, ревизорите констатирале дека не е утврден начинот на кој ќе се врши контролата за исполнување на условите, ниту, пак, е определена надлежната институција која ќе ја врши контролата и мерки кои ќе се преземат во случај на неисполнување на критериумите и неизвршен поврат на средства.
-Со спроведената ревизија е добиено разумно уверување дека Владата преку донесените антикризни мерки за поддршка на економијата/туристички сектор, кои се фокусирани на граѓаните, нивните работни места, социјалната сигурност, солидарност и креирање амбиент за полесно надминување на економските последици од корона вирусот, како и програмските активности на надлежните институции за туризам имале делумно влијание за ефикасно справување со последиците од пандемијата и намалување на ефектите од кризата во секторот туризам, се посочува во извештајот од ДЗР што е објавен денеска.
ПОВРЗАНИ НАПИСИПОВЕЌЕ ОД АВТОРОТ
Маричиќ од Брисел: Пред нас е тешка задача која бара максимална посветеност
Артан Груби се крие зад ликот на Ахмети, ако продолжи вака ДУИ ќе го загуби и Скопје, тврди екс висок функционер на партијата
Вооружен маж нападна училиште во Русија, има жртви меѓу нив и ученици
Следине и на Facebook
Error, no Advert ID set! Check your syntax!
© zoom.mk - Сите права се задржани